Kensonenn diweuz dre serriñ divouezh

Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn diweuz dre serriñ divouezh treuzskrivet [p] hervez reolennoù al LFE, ganti an niverenn dave 101.

Kavet e vez stank ar fonenn [p] evel fonem (pe evel alofonenn fonemoù all) e-touez yezhoù ar bed hag gant yezhoù 'zo, da skouer ar yezhoù indez-aryek komzet en India, e vez enebiet meur a doare [p] an eil ouzh ar re all ar al live fonologel.

Mankout a ra, avat, ar fonenn [p] e tro-dro da 10% eus holl yezhoù ar bed ma vez implijet gante ar gensonenn mouezhiet par [b], evel da skouer en darn vrasañ eus ar yezhoù komzet tro-dro d'ar Sahara, en o zouez an arabeg unvan. N'ouzer ket hag-eñ eo bet kollet ar fonenn-mañ gant ar yezhoù-se a-hed ar wezh. E familh-yezhoù all, da skouer ar c'hentkeltieg hag ar c'henteuskareg e vanke ar fonenn [p] daosut ha ma raent gant ar fonenn [b] ivez hervez an enklaskoù bet kaset da-benn war an dachenn-se.

E yezhadur ar brezhoneg emañ liammet ar fonem-mañ ouzh ar e fonem divouezh par [b] hag ouzh ar fonem ruz mouezhiet dre ar c'hemmadurioù dre vlotaat (sellit ivez ouzh ar pennad: "Dereziadur kensonennel"): 

 [p] > [b]
 "penn" > "da benn"

 [p] < [b]
 "bag" > "ho pag"

 [b] > [v]
 "bag" > "da vag"

Hervez reolennoù fonotaktikel ar brezhoneg e vez divouezhiet atav, evel an holl kensonennoù dres serriñ hag ivez ar c'hwibanennoù, e dibenn ur ger pe c'hoazh dirak ur gensonenn divouezh all (sellit ouzh ar pennad: "Liveadur").

 Doareoù resis 

 LFE Deskrivadur  plaen  c'hwezhet  staonkaet p  gweuzet p  didarzh p  mouehziet p  dre strakal p

 Skouerioù 
Brezhoneg: pal 
Tchekeg: pes , "ki"
Galleg: pomme , "aval"
Jorjieg: პირი , "genoù"
Alamaneg: pack , "bern"
Gresianeg: πόδι , "gar/troad"
Hungareg: pápa , "pop"
Italianeg: papà , "tad"
Japaneg: ポスト (posuto) , "boest-lizhiri"
Pachtoueg: ﭙﺎﻧﻴﺮ [], "fourmaj laezh"
Piraha: pibaóí [], "dourgi"
Portugaleg pai , "tad"
Ruseg плод , "frouezhenn"
Spagnoleg: peso , "pouez"
Svedeg: apa , "marmouez"
Turkeg: kap'' , "pod"

 Gwelit ivez: 
 Kensonenn
 Kensonenn diweuz
 Kensonenn dre serriñ
 Kensonenn divouezh

Rummad:Kensonennoù dre serriñ
Rummad:Kensonennoù diweuz